Tu te implici? Sau doar aștepți?

Copil sau adult, la țară sau la oraș, toți suntem frustrați de lipsa de civilizație/logică/implicare/educație a concetățenilor noștri.

gunoaie aruncate pe spații verzi.

coji de semințe scuipate pe joc în locurile de joacă.

adulți care fumează în locurile de joacă.

grafitti care ne strică localitățile și scad calitatea vieții.

suferințe cauzate de prostie și indolență.

Lista poate continua la infinit.

Știu, autoritățile sunt de vină că nu asigură Certitudinea Pedepsei, educație mai bună, finanțare, masaje etc.. Vecina de la 3 e de vină. Școala e de vină. Părinții sunt de vină. Oricine e de vină, mai puțin noi, corect?

Dar tu personal? Tu! Tu ce faci când vezi ceva nelalocul lui? Te implici sau nu? Statistic vorbind, majoritatea românilor preferă doar să se lamenteze penibil, să-și plângă soarta dar să nu facă NIMIC.

Tu cu ce te poți lăuda din punct de vedere civic?

Vestea bună este că dacă ești membru Kidibot, sunt șanse foarte mari să faci parte din minoritatea care nu se mulțumește doar să aștepte, ci se și implică.

Noi (părinții/profesorii/copiii Kidiboți) suntem considerați de marea masă a românilor niște ciudați.

Cum adică să te implici să îi ajuți pe alții să devină mai buni?

Cum adică să creezi quizuri noi de matematică?

Cum adică să tragi de alții să evolueze?

Cum să vrei să citești mai mult, să înveți mai mult, să devii mai bun? Sigur ai tu vreun interes ascuns!

Noi, românii care ne implicăm, noi suntem toți niște ciudați. Dar tocmai ciudățenia noastră ne ajută să facem din țara asta o șară în care să ne facă plăcere să locuim.

Mă uitam în statisticile chestionarelor pe care părinții și copiii le completează periodic pe Kidibot și mă minunam de faptul că noi, comunitatea noastră Kidibot, este una în care copiiilor LE PLACE la școală, LE PLACE să învețe, VOR SĂ DEVINĂ mai buni. Este anturajul perfect, constructiv pentru orice alt copil care se alătura Kidibot.

Sperăm că în timp din ce în ce mai mulți români să ni se alăture și să schimbăm această țară în bine. Pentru ca educația este baza progresului.

Noi, echipa Kidibot, vrem să vă mulțumim că sunteți alături de noi în acest efort colosal de a schimba o națiune. Pentru că toate marile schimbări au plecat de la o mână de oameni determinați. Niște ciudați!